cyanic-selkie/wikianc huggingface dataset:
Aleksandrs Benuā
Dzimis franču izcelsmes arhitekta ģimenē. 1894. gadā beidza tieslietu studijas Santpēterburgas universitātē, tomēr pievērsās mākslas jautājumiem. No 1896. līdz 1898. gadam un no 1905. līdz 1907. gadam dzīvoja Francijā. No 1918. līdz 1926. gadam vadīja Ermitāžas vecmeistaru kolekciju. 1926. gadā pameta PSRS un apmetās Parīzē, kur nodzīvoja līdz mūža beigām.
Delftas skats
Delftas skats (nl) ir Jana Vermēra aptuveni 1660.–1661. gadā radīta eļļas krāsas glezna. Nīderlandiešu mākslinieka dzimtās pilsētas glezna ir viena no populārākajām viņa gleznām un tapusi laikā, kad pilsētas ainavas nebija pārāk bieži sastopamas. Šī ir viena no trijām zināmajām Vermēra gleznām, kurās attēlota Delfta. Divas citas ir "Mazā iela" un pazudusī glezna "Māja Delftā". Puantilisma tehnikas izmantošana norāda uz to, ka tā tapusi pēc "Mazās ieliņas".
Gleznošanas materiāli
Tehniskā analīze uzrāda, ka Vermērs gleznai izmantojis ierobežotu pigmentu skaitu: svina balto, dzelteno okeru, dabīgo ultramarīnu un sarkano alizarīnu kā galvenos pigmentus. Toties gleznošanas tehnika ir ārkārtīgi detalizēta un rūpīga.
Mantojums
2011. gadā glezna tika attēlota uz zelta un sudraba piemiņas monētām, ko izdeva Nīderlandes Karaliskā naudas kaltuve. Glezna pieminēta arī Marsela Prusta romānā "Zudušo laiku meklējot". Prusts bija liels Vermēra cienītājs un viņam īpaši patika šī glezna. Viņam piedēvēts citāts:
"Kopš muzejā Hāgā ieraudzīju Delftas skatu, es zinu, ka esmu redzējis skaistāko gleznu pasaulē".
Diplomdarbs (filma)
Veidojot diplomdarbu par vardarbību, studente Anhela atrod video, kurā tiek spīdzināta un nogalināta meitene. Viņa atklāj, ka nogalinātā ir bijusi viņas fakultātes studente.
Kalvāni
Kalvāni var būt:
Advanced Mobile Phone System
Advanced Mobile Phone System (AMPS) ir analogā pirmās paaudzes mobilā telefona sistēma, kuru izstrādāja Bell Labs 1970. gados. No 1980. līdz 2000. gadiem tā bija primārā analogā mobilā telefona sistēma Ziemeļamerikā. Izmantota ASV, Kanādā, Izraēlā, Spānijā, Austrālijā, Jaunzēlandē, Šrilankā.
AMPS darbojas 850 MHz frekvenču joslā (no 824 līdz 894 MHz). Katrai sarunai tiek izmantota cita frekvence, lai izvairītos no blakus esošo telefonu interferences. AMPS ir līdzīgs 0G IMTS sistēmai, bet ir attīstītāks ar frekvenču izvēli, zvanīšanu uz fiksētajiem tīkliem, sarunu uzskaiti un zvanu uzstādījumiem.
Bell Labs inženieri, izstrādājot AMPS, ieviesa terminu "šūna", jo sistēmas tīkls sastāv no sešstūra šūnām līdzīgām pārklājuma zonām.
Uz AMPS bāzes 1990. gados izstrādāta ciparu mobilā telefona sistēma D-AMPS.
Okupēto Ienaidnieka Teritoriju Administrācija
Okupēto Ienaidnieka Teritoriju Administrācija (angliski: Occupied Enemy Territory Administration, OETA) bija kopēja Britu impērijas un Francijas trešās republikas militārās pārvaldes administrācija bijušās Osmaņu impērijas Vidusjūras piekrastes un Mezopotāmijas provinču pārvaldīšanai. Tā pastāvēja no 1917. gada Sīnāja un Palestīnas operācijas līdz 1920. gada 19.-26. aprīļa Sanremo konferencei, kas piešķīra tagadējās Libānas un Sīrijas teritoriju pārvaldi Francijai, kurā tika izveidota Franču Sīrijas un Libānas mandātteritorija, bet tagadējās Izraēlas pārvaldi Britu impērijai.
Pēc reģiona militārās ieņemšanas tas tika sadalīts trīs apakšreģionos:
Svēteņi
Svēteņi ir ciems Augšdaugavas novada Ambeļu pagastā. Atrodas 235 km attālumā no Rīgas.
Ciema apkārtnē atrodas Škīvišku HES ūdenskrātuve.
Fraternitas Cursica
Fraternitas Cursica (lv) ir studentu korporācija, kas dibināta 1947. gada 7. maijā pie Baltijas Universitātes Pinnebergā. Korporācijas nosaukums izvēlēts, lai godinātu seno kuršu jūrasbraucēju varoņgaru. Sadzīvē korporācijas biedri dēvēti par kuršiem.
Krāsas un devīze
Korporācijas krāsas ir melns-zelts-zils. Fraternitas Cursicas devīze ir "Darbi taisnībai, uzticība draugam, zobens tēvzemei".
Anambasas salas
Ģeogrāfija
Salas izvietojušās Indonēzijas ziemeļrietumu daļā Dienvidķīnas jūras (Natunas jūras) dienvidos, pieder Tudžuhu arhipelāgam. Lielākās salas ir Mataka, Džemadža un Siantana. Salas lielākoties paugurainas, piekrastē koraļļu rifi. Valda tropiskais klimats, ainavā dominē tropiskie lietusmeži. Daļa salu teritorijas un jūras akvatorijas ietilpst Anambasas salu jūras nacionālajā parkā.
Fraternitas Cursica
Krāsas un devīze
Melnā krāsa un devīzes pirmā daļa "Darbi taisnībai" simbolizē kuršu un ticību taisnības uzvarai, kas cieta un nelokāma kā melna klints, pret kuru šķeļas bangu viļņi. Zilā krāsa un devīzes daļa "Uzticība draugam" simbolizē kopības sajūtu un paļaušanos uz draugiem. Zelta krāsa un devīzes daļa "Zobens tēvzemei" simbolizē tēvzemes mīlestību.
Vapenis
Korporācijas vapeņa (ģerboņa) centrālais elements ir apaļais kuršu vairogs, ko šķērso meln-zelt-zils trikolors diagonāli, no kreisās uz labo pusi. Vairoga centrā sudraba cirķelis (monogramma). Vairoga ārējo malu rotā 27 naglas — skaits, ka simbolizē 27 Fraternitas Cursicas dibinātājus. No 27 naglām vizuāli redzamas ir 25. Aiz vairoga — kuršu zobens. Vairogu ieskauj ozollapu vijums un lentes, uz kurām uzrakstīta Fraternitas Cursicas devīze un dibināšanas datums "7. V 1947".
Konventa dzīvoklis
Kopš 2001. gada kuršu mājvieta ir Ausekļa ielā 3, Rīgā. Kaimiņos citai latviešu studentu korporācijai — Vendia.
Darbība
Kopīgo korporāciju komanu Fraternitas Cursica garantēja pie studentu korporācijas Lettonia. Tās speciālais konvents globālā apmērā darbojās gan Toronto, gan Sidnejā, 1981. gadā Toronto kopas locekļi iegādājās savu namu, kuru nosauca par "Kuršu jomu" un iekārtoja tajā konventa dzīvokli. Pēc 1990. gada korporācija sāka darbību arī Latvijā. Tajā pat laikā kļuva par Prezidiju Konventa locekli.
Caunes
Caunes var būt:
Alberts Hodžess
Alberts Hodžess (en; Našvila —  Ņujorka) bija ASV šahists.
Biogrāfija
19. gadsimta beigās bijis viens no vadošajiem ASV šahistiem. ASV šaha čempions (1894–1895). 1887. gadā Sentluisā zaudējis maču Maksam Džadam ar 3:6. 1892. gadā uzvarējis mačā Jūdžīnu Delmaru ar 5:0. 1893. gadā Ņujorkā nospēlējis neizšķirti ar Ādolfu Albinu - 4:4. 1893. gada Ņujorkas pilsētas šaha kluba turnīrā bijis otrais aiz Harija Pilsberija. 1894. gadā uzvarējis Ņujorkas štata šaha asociācijas čempionātā. 1894. gadā nospēlējis divus mačus ar ASV šaha čempionu Džeksonu Šovalteru: pirmajā zaudējis ar 8:9, bet otro uzvarējies ar 5½:3½. Kļūdams par ASV šaha čempionu, paziņojis, ka ir apmierinājis savas ambīcijas un tagad taisās pievērsties biznesam, taču vēlāk atsācis piedalīties šaha turnīros. 1900. gadā bijis trešais Ņujorkas starptautiskajā šaha turnīrā (uzvarējis Semjuels Lipšucs). 1904. gadā dalījis 14.-15. vietu Kembridžas-Springsas starptautiskajā šaha turnīrā (uzvarējis Frenks Māršals). 1914. gadā dalījis 5.-6. vietu Ņujorkas šaha turnīrā (uzvarējis Edvards Laskers). 1915. gadā dalījis 7.-8. vietu Ņujorkas šaha turnīrā (uzvarējis Hosē Rauls Kapablanka). 1923. gadā palicis 11. vietā 9. ASV šaha kongresā (uzvarējuši Frenks Māršals un Abrahams Kupčiks).
Ināra Slucka
Ināra Slucka (dzimusi Saldū) ir teātra un kino aktrise un teātra režisore.
Mācījusies Saldus astoņgadīgajā skolā, Rīgas 64. vidusskolā ar teātra novirzienu. 1982. gadā beigusi Latvijas Valsts konservatorijas Teātra mākslas nodaļu. Kopš 1983. gada Latvijas Nacionālā teātra aktrise. Filmējusies padomju, krievu un latviešu filmās un seriālos. 1996.gadā atzīta par labāko aktrisi (filma "Pūķa ola. Sātanisks stāsts") Starptautiskajā filmu festivālā "Baltijas pērle".
2006. gadā ieguvusi režijas maģistra grādu Latvijas Kultūras akadēmijā. Ināras Sluckas režijā tapušas izrādes Latvijas Nacionālajā teātrī: H.Pintera "Mīļākais" (2006), N. Ikstenas "Amariļļi" (2007), Ē. Vilsona "Pīles lidojums klusumā" (2008), T. Viljamsa "Brīdinājums mazajiem kuģiem" (2010), R.Paula, I. Ābeles un L. Langas mūzikls "Leo. Pēdējā bohēma" (2010). Latvijas Nacionālajā operā viņas režijā uzvestas B. Skultes "Vilkaču mantiniece" (2011) un A. Dzenīša "Dauka" (2012).
Divi bērni: Lenards no pirmās laulības un Marija no otrās.
95. Kinoakadēmijas balva
95. Amerikas Kinoakadēmijas balvas ceremonija norisinājās Dolby teātrī, Losandželosā. Balvas pasniedza Kino mākslas un zinātnes akadēmija labākajām 2022. gada filmām
Laureāti un nominācijas
Nominācijas paziņoja aktieri Rizs Ahmeds un Elisone Viljamsa.
Mišela Jeo ir pirmā aziāte, kas nominēta kategorijā "Labākā aktrise galvenajā lomā". Hongas Čau un Stefānijas Šū nominācijas kategorijā "Labākā aktrise otrā plāna lomā" ir pirmā reize, kad divas aziātu aktrises nominētas vienā kategorijā viena gada ietvaros. Papildu šīm nominācijām arī Ke Hu Kvana nominācija kategorijā "Labākais aktieris otrā plāna lomā", ir pirmā reize, kad vienā gadā aziātu izcelsmes aktieri ir nominēti vairākās aktierspēles kategorijās. Andžela Baseta par lomu filmā "Melnā Pantera: Vakanda mūžam" nominēta kategorijā "Labākā aktrise otrā plāna lomā", tādējādi kļūstot par pirmo personu, kas saņēmusi aktierspēles nomināciju par lomu Marvel Cinematic Universe filmā. "Rietumu frontē bez pārmaiņām" ir piecpadsmitā filma, kas nominēta gan kā "Labākā starptautiskā spēlfilma", gan kā "Labākā filma". 90. gadu vecumā Džons Viljamss kļuva par vecāko nominantu balvu pasniegšanas vēsturē un šī viņam ir 53. nominācijas reize, ar ko viņš laboja pats savu rekordu kā visvairāk reizes nominētais dzīvais cilvēks, un otrā visvairāk reizes nominētā persona (pēc Volta Disneja). Tāpat šajā ceremonija ir līdz šim visvairāk neamerikāņu izcelsmes aktierspēles kategoriju nominantu balvas vēsturē, ar 11 aktieriem četrās aktierspēles kategorijās. Džads Hiršs, kas nominēts kā labākais aktieris otrā plāna lomā par lomu filmā "Fabelmeni", kļuva par pirmo aktieri, kas saņēmis divas nominācijas ar 40 gadu pārtraukumu, šī ir viņa otrā nominācija un pirmā kopš 53. Kinoakadēmijas balvas 1981. gadā, kurā viņš saņēma nomināciju par lomu filmā Ordinary People (1980). Filma The Quiet Girl kļuva par pirmo Īrijas filmu, kas nominēta kategorijā "Labākā starptautiskā filma".
Pirmo reizi balvas vēsturē filmas "Avatars: Ūdensceļš" un "Top Gun: Maveriks" ir filmu turpinājumi, kas vienā gadā nominēti kategorijā "Labākā filma", kā arī pirmo reizi šajā kategorijā ir nominētās filmas, kuru kases ieņēmumu pasaulē pārsnieguši vienu miljardu ASV dolāru.
Pirmo reizi 88 gados kopš 7. Kinoakadēmijas balvas visi kategorijas "Labākais aktieris galvenajā lomā" nominanti šajā kategorijā ir nominēti pirmo reizi.
Governors Awards
Kinoakadēmija paziņoja balvu saņēmējus ikgadējā 13. Governors Awards ceremonijā, kas notika, un kuras laikā pasniedza sekojošas balvas:
Sentdžordža pagasts (Antigva un Barbuda)
Sentdžordža pagasts (en) ir viens no sešiem Antigvas un Barbudas pagastiem valsts ziemeļu daļā. Pagasts robežojas ar Sentdžona pagastu rietumos un ar Sentpītera pagastu dienvidaustrumos. Pagastu austrumos un ziemeļos apskalo Karību jūra.
Rjabije
Rjabije (arī Rjabie, latgaliešu: Rjabī) ir ciems Zilupes novada Lauderu pagastā. Izvietojies pagasta dienvidu daļā 13,5 km no pagasta centra Lauderiem, 24,9 km no novada centra Zilupes un 312,8 km no Rīgas.
Apdzīvotā vieta izvietojusies nomaļus no vietējas nozīmes autoceļiem.
Mēlziedes
Mēlziedes ir daudzgadīgu lakstaugu ģints kurvjziežu dzimtā. Raksturīgi ziedi, kas ir dzelteni vai oranži kurvīši. Ģints dabiskais izplatības areāls ir galvenokārt Centrālāzijā un Austrumāzijā, dažas sugas ir no Eiropas. Ģintī ir aptuveni 120 līdz 140 sugas, un vairāk nekā puse ir endēmas Ķīnai.
Latvijā ir sastopama viena suga — Sibīrijas mēlziede (Ligularia sibirica).
Sugas
Ģintī ir klasificētas šādas sugas (nepilns saraksts):
Fēlikss Kleins
Fēlikss Kleins (de; dzimis Diseldorfā, miris  Getingenē) bija Vācijas matemātiķis, kas zināms ar darbību grupu teorijā, kompleksajā analīzē, neeiklīda ģeometrijā un savienojumā starp ģeometriju un grupu teoriju. Viņa 1872. gadā izveidotajai Erlangena programmai, klasificējot ģeometrijas grupās pēc to simetrijas, ir ļoti liela ietekme uz mūsdienu matemātiku.
Silvērijs
Silvērijs (la, dzimis ap 500. gadu, miris ) bija Romas pāvests no līdz 537. gada martam. Viņa priekštecis bija Agapets I. Silvērijs bija pāvesta Hormisda dēls.
Silvērijs kļuva par Austrumromas impērijas imperatores Teodoras intrigu upuri. Viņš 537. gada martā tika gāzts no pāvesta amata un gada beigās nomira izsūtījumā Palmarolas salā, netālu no Neapoles.
Līgava — līķis
"Līgava — līķis" (en) ir 2005. gada leļļu animācijas filma, kuras režisori ir Tims Bērtons un Maiks Džonsons.
2005. gadā filmu nominēja Amerikas Kinoakadēmijas balvai kategorijā "Labākā animācijas filma", tomēr balvu ieguva animācijas filma "Volless un Gromits: Vilkatruša lāsts".
Kailašs Satjarti
Kailašs Satjarti (dzimis kā Kailašs Šarma ) ir Indijas bērnu un jauniešu tiesību aktīvists. Viņš 2014. gadā saņēma Nobela miera prēmiju kopā ar Malālu Jūsafzaju par "cīņu pret bērnu un jauniešu apspiešanu un par bērnu tiesībām uz izglītību". Satjarti vairāk nekā 35 gadus cīnījās pret bērnu paverdzināšanas dažādu darbu veikšanā.
Baiba Rubesa
Baiba Anda Rubesa (dzimusi ) ir latviešu uzņēmēja un sabiedrisko attiecību speciāliste. Viņa ir bijusi SIA Latvija Statoil izpilddirektore (2001—2008), kopuzņēmuma AS RB Rail valdes priekšsēdētāja un izpilddirektore (2015—2018). Viņa ir režisores Baņutas Rubess māsa.
Dzīvesgājums
Dzimusi 1954. gadā Kanādas latviešu uzņēmēja un baņķiera Bruno Rubesa un viņa sievas Birutas ģimenē. Studēja Jorkas Universitātē (York University) un Šo koledžā (Shaw Colleges) Toronto. Strādāja “Volkswagen Group” Vācijā un Čehoslovākijā (1985—1992).
Pēc pārcelšanās uz dzīvi Latvijā bija "Statoil Baltic States" mārketinga un sabiedrisko attiecību direktore (1996—2000) un SIA "Latvija Statoil" izpilddirektore (2001—2008), līdztekus tam no 2002. līdz 2009. gadam B. Rubesa bija “DnB Nord” bankas padomē, no 2004. līdz 2007. gadam vadīja Ārvalstu investoru padomi Latvijā, kā arī bija Latvijas tirdzniecības un rūpniecības kameras viceprezidente Latvijā. No 2008. līdz 2010. gadam Rubesa bija "Statoil Azerbaijan" direktore sadarbībai ar valsts iestādēm, tad ieņēma korporatīvās sociālās atbildības viceprezidentes amatu “Statoil ASA” (2010—2013), bija Citadeles bankas padomes locekle (2012—2015). Kopš 2014. gada viņa ir uzņēmuma SIA “RFactor” konsultante un biznesa attīstības vadītāja. 2015. gadā B. Rubesa radīja interneta vietni Wundrbr, kuras mērķis bija sniegt informāciju un padomus par to, kā novecot pēc 55 gadu vecuma. Viņa darbojas arī domnīcas “Providus” padomē un Kokneses fonda padomē, kas atbalsta piemiņas vietas “Likteņdārzs” attīstību. No 2015. līdz 2018. gadam B. Rubesa bija valdes priekšsēdētāja un izpilddirektore kopuzņēmumā AS “RB Rail”, kas veic dzelzceļa infrastruktūras projekta Rail Baltica īstenošanu. No 2016. līdz 2019. gadam B. Rubesa bija Latvijas elektroenerģijas uzņēmuma “Latvenergo AS” padomes Cilvēkresursu komitejas locekle. 2020. gada 22. maijā Rubesa tika ievēlēta elektronikas ražošanas uzņēmuma HansaMatrix padomē, un 2021. gada 2. jūnijā viņa kļuva par HansaMatrix padomes priekšsēdētāju.
Svieteņi
Svieteņi ir ciems Vaboles pagastā, Augšdaugavas novadā. Atrodas 220 km attālumā no Rīgas.
Pušas pilskalns I
Tas ir apmēram 10 metrus augsts paugurs, ovāla plakums izmērs ~40 x 20 metri. Apmēram 2 metrus zemāk to apliec terase, austrumu nogāzē apmēram 5 metrus zem tās ir otra terase. Pilskalna datējums — vēlais dzelzs laikmets. Pirmās ziņas par pilskalnu ir no 1925. gada. 1983. gadā to plašāk aprakstīja Arnis Radiņš, bet 1995. gadā — Juris Urtāns. Par pilskalnu saglabājušās teikas. 300 metrus uz dienvidrietumiem no pilskalna atrodas Pušas pilskalns II.
Babri
Babri var būt:
Jūdžīns Delmars
Jūdžīns Delmars (en; Ņujorka —  Ņujorka) bija ASV šahists.
Biogrāfija
19. gadsimta beigās bijis viens no vadošajiem Ņujorkas šahistiem. 1874. gadā uzvarējis Bruklinas šaha kluba čempionātā. 1876. gadā ieņēmis 2. vietu Ņujorkas šaha turnīrā aiz Džeimsa Meisona. 1879. gadā uzvarējis mačā pazīstamo šaha problēmistu Semjuelu Loidu (+5, -1, =2). 1885. gadā uzvarējis 7. un 8. Manhatanas šaha kluba čempionātā. 1888. gadā mačā uzvarējis Semjuelu Lipšucu (+5, -3, =0). Četras reizes uzvarējis Ņujorkas štata šaha asociācijas čempionātos (1890, 1891, 1895, 1897). 1901. gadā Bufalo šaha turnīrā dalījis 2.-3. vietu (uzvarējis Harijs Pilsberijs). 1904. gadā palicis pēdējā vietā Kembridžas-Springsas starptautiskajā šaha turnīrā (uzvarējis Frenks Māršals).
Kei Nišikori
Karjeras lielākais panākums Grand Slam vienspēļu turnīros ir 2014. gada ASV atklātajā čempionātā sasniegtais fināls. Sasniedzot 2014. gada ASV atklātā čempionāta finālu, Nišikori kļuva par pirmo tenisistu vīrieti no Āzijas, kas spēlējis kādā no Grand Slam fināliem. Viņš ir arī pirmais tenisists no Āzijas, kas kvalificējies ATP Tour sezonas finālsacensībām ATP Finals. 2015. gada martā ATP vienspēļu rangā sasniedzis 4. vietu.
2016. gada vasaras olimpiskajās spēlēs izcīnījis bronzas medaļu, kur spēlē par trešo vietu pieveica Rafaelu Nadalu (6-2, 6-7, 6-3).
Džons Litgovs
Džons Arturs Litgovs (en; dzimis Ročesterā, Ņujorkas štatā, ASV) ir amerikāņu kino, televīzijas un teātra aktieris un dziedātājs. Litgovs karjeras laikā ir saņēmis daudz apbalvojumus, ieskaitot divas Zelta globusa balvas, sešas Emmy balvas, trīs Ekrāna aktieru ģildes balvas, divas Tony balvas un četras Grammy balvas. Divreiz arī ticis nominēts Amerikas Kinoakadēmijas balvai. Viņš ir iekļauts Amerikas Teātra slavas zālē un ir saņēmis zvaigzni Holivudas Slavas alejā.
Litgovs studēja Hārvarda Universitātē, bet pēcāk, saņemot stipendiju no Londonas Mūzikas un Dramturģijas Akadēmijas, sāka studēt Londonā. Litgovs ir atpazīstams ar savām lomām filmās "Garpa pasaule" un "Maiguma valoda" (par kurām nominēts Amerikas Kinoakadēmijas balvai kā labākais aktieris otrā plāna lomā), kā arī ar lomām TV seriālos "Trešā planēta no Saules" (3rd Rock from the Sun) un "Kronis" (Vinstona Čērčila lomā).
BB&T Center
BB&T Center ir daudzfunkcionāla halle Sanraisā, Floridā, ASV. Tā tika atklāta. Arēnā savas mājas spēles aizvada NHL komanda Floridas "Panthers".
Loha
Loha (es) ir pilsēta Ekvadorā, Lohas provinces administratīvais centrs. Tā atrodas Kuksibambas ielejā valsts dienvidos, 2060 metrus virs jūras līmeņa, netālu no Panamerikas automaģistrāles. Lohā ir bagātas mākslas tradīcijas un šī iemesla dēļ to sauc par Ekvadoras kultūras galvaspilsētu. Pilsētā atrodas divas lielas universitātes.
Pilsētā dzīvo ap 181 000 iedzīvotāju, tā atrodas Andu klimata zonā ar temperatūrām no 16 līdz 30 °C.
Jānis Zuzāns
Jānis Zuzāns (dzimis 1957. gada 16. septembrī) ir latviešu uzņēmējs, azartspēļu zāļu ķēdes Alfor grupa īpašnieks, mākslas kolekcionārs un mecenāts. 2021. gadā ierindots kā 6.bagātākais cilvēks Latvijā.
Dzīvesgājums
Dzimis 1957. gadā. Pēc karadienesta jūras kara flotē (1976—1979) strādāja par kuģa elektromehāniķi (1979—1982), tad par elektriķi LZA Neorganiskās ķīmijas institūtā (1982—1988). 1986. gadā apprecējās ar juristi Dinu Zuzāni.
Pēc Latvijas neatkarības atjaunošanas 1991. gadā kļuva par "Kazino Latvija" direktoru, 1994. gadā izveidoja SIA J UN M.CO, 1997. gadā — SIA "Admirāļu klubs", 1999. gadā — SIA "Foroms", 2000. gadā — SIA "Alfor". Šie uzņēmumi vēlāk tika apvienoti Alfor grupā, kas ir lielākā azartspēļu nozares Latvijā tirgus dalībniece.
2021. gadā izšķīrās ar Dinu Zuzāni, kura pēkšņi mira savā Ķīpsalas mājā 2022. gada 30. septembrī. Pāris nedēļas vēlāk, 2022. gada oktobrī, medijos nonāca ziņa, ka Jānis Zuzāns ir saderinājies ar dzīvesbiedri Ilzi.
Uzņēmējdarbība
Jānis Zuzāns ir patiesais labuma guvējs SIA FVR Invest. SIA FVR Invest ir vai ir bijusi holdinga kompānija:
Kapitāls un ieguldījumi
2021. gada medija "Pietiek.com" izveidotajā 100 pandēmijas gada miljonāru sarakstā ierindots kā 6. bagātākais cilvēks Latvijā. Arī par spīti Covid-19 pandēmijas ierobežojumiem azartspēļu biznesam J. Zuzāns spēja palielināt savu kapitālu par 4 miljoniem eiro un līdz ar to pakāpties augšup miljonāru sarakstā.
Pats J. Zuzāns intervijā portālam delfi.lv lēsa, ka dzīves laikā ir nopelnījis ap 60-70 miljoniem eiro, taču nespēja atminēties, kā radušies līdzekļi 90 miljonu eiro vērtam aizdevumam jau 2009. gadā. J. Zuzāns intervijā norādīja, ka darījums bijis pilnīgi legāls un kārtots ar auditorkompāniju palīdzību. J. Zuzānam piederošajiem uzņēmumiem jau kopš tā sākumiem ir izveidojusies veiksmīga sadarbība ar auditorkompāniju "SIA Sindiks" (reģistrēta 1995. gadā), kuras patiesais labuma guvējs ir Silvija Gulbe (vienlaikus arī SIA Grant Thornton valdes locekle). "SIA Sindiks" apgrozījums 2020. gadā bija EUR 0,3 miljoni, aktīvu apjoms — EUR 0,1 miljons, neto peļņa — EUR 0,09 miljoni, veidojot aktīvu peļņas maržu — 84%.
Jānim Zuzānam pieder Elizabetes ielas ēkas dzīvokļi, mājas Ķīpsalā un Ainažos, vērtīgas gleznu kolekcijas, kā arī Ogres Tautas nams, 2020. gadā dibinātais privātais mākslas centrs Zuzeum. 2021. gadā Jānis Zuzāns arī iegādājies divus Latvijas mākslinieka Kiwie darbus NFT formātā.
Dalība uzņēmumos 2021.-2022. gadā
Uz 2022. gadu, J. Zuzāns bija īpašnieks vai līdzīpašnieks sekojošos uzņēmumos:
Ieguldījums mākslā
Jānis Zuzāns ir pazīstams kā uzņēmējs Latvijā, bet jau vairāk kā 30 gadus viņš ir bijis aktīvs mākslas kolekcionārs. Viņa īpašumā atrodas lielākā latviešu mākslas kolekcija Latvijā, kas ir izvietota mākslas centrā Zuzeum. Zuzāna kolekcijā ir apmēram 30 000 mākslas darbu, kas ietver starptautiskās mūsdienu glezniecību, skulptūras un dekoratīvo mākslu. Turklāt, Zuzāna kolekcija ir iekļauta arī Latvijas mākslas pārstāvībā ārvalstīs. Savā starptautiskās mākslas kolekcijas daļā Zuzāns pastāvīgi paplašina mūsdienu glezniecības, skulptūras un dekoratīvās mākslas apjomu. Šāds jaunais virziens kolekcijas attīstībā nodrošina Latvijas mākslai starptautisku kontekstu un platformu aktīvam dialogam ar pasaules mākslas kopienām.
Jānis Zuzāns kļuva ieinteresēts mākslas kolekcionēšanā uzzinot par nesankcionēto Padomju laika mākslu 60. un 70. gados, un šajā laikā radusies ideja veidot kolekciju ar underground Padomju laika mākslu.
Jānis Zuzāns jau vairāk nekā divdesmit gadus atbalsta mākslu, finansējot Latvijas mākslas pārstāvību ārvalstīs, tostarp Venēcijas biennāles Latvijas paviljonā, kā arī atbalstot mākslas un mūzikas festivālus un izdevumus. Viņš ir arī Tate Krievijas un Austrumeiropas mākslas iegādes komisijas loceklis.
Janis Zuzāns aktīvi apmeklē neskaitāmas mākslas izstādes un darbojas ar dažādām galerijām un iestādēm Eiropā. Viņa galvenais mērķis ir saglabāt ikoniskākos mākslinieku darbus, kuri jau ir pārstāvēti kolekcijā.
Jānis Zuzāns ir arī godināms kā prestižās gada balvas "Purvīša balva" atbalstītājs, kas tiek piešķirta Latvijas māksliniekiem. Žūrijā ir tikai divi pastāvīgi eksperti - Jānis pats un Māra Lāce, Latvijas Nacionālā mākslas muzeja direktore.
Politiskās aktivitātes
1997. gadā, neilgi pēc tam, kad “SIA Admirāļu klubs” ziedoja partijai Demokrātiskā partija "Saimnieks" 8500 latu, Jānis Zuzāns startēja Latvijā pirmajās pašvaldību vēlēšanās partijas kandidātu sarakstā ar kārtas nr.9. Partija šajās vēlēšanās iekļuva Rīgas domē ar 8.7% vēlētāju balsu, iegūstot 5 deputātu mandātus, taču J. Zuzāns ievēlēts netika — viņa kandidatūrai vēlētāji atzīmēja 518 plusus un 1725 mīnusus. Medijos vēstīts, ka Zuzāna iesaiste partijā saistīta ar partijas priekšlikumu aizliegt azartspēļu automātu izvietošanu pagrabos, kā arī bāros un kafejnīcās, ja tiem nebija atvēlēta atsevišķa telpa, jo Zuzāna biznesam tas kaitējumu nenodarīja — vienīgi konkurentiem. Saeima šādu aizliegumu 1997. gada pavasarī pieņēma un palika pie sava, neraugoties uz Valsts prezidenta Gunta Ulmaņa prasību pārskatīt šo lēmumu.
2010. gados Jānim Zuzānam ar SIA FVR Invest un SIA Foroms starpniecību piederošie Alfor grupas uzņēmumi ziedoja līdzekļus politiski-sabiedriskajai biedrībai Ascendum, kas nodarbojas ar pilsoniskās līdzdalības veicināšanu. Biedrību Ascendum dibināja politiķa Jura Pūces sieva Zaiga Pūce. Zināms, ka 2016. gadā biedrībai Ascendum no Alfor grupas veikts ziedojums EUR 61 000 apmērā.
Vestermanis
Vestermanis (de — 'rietumnieks'; sieviešu dzimtē Vestermane) ir vācu cilmes uzvārds. Cilvēki ar šo uzvārdu:
Jānis Zuzāns
Politiskās aktivitātes
Jānis Zuzāns ir labās attiecībās ar politiķi Edgaru Jaunupu, Jānis Zuzāns publiski skaidrojis abu attiecības kā senu draudzību, kas pamatota kopējā mīlestībā pret mākslu.
Odions Igalo
Odions Igalo (en, dzimis ) ir Nigērijas futbolists, spēlē uzbrucēja pozīcijā, bijušais Nigērijas futbola izlases dalībnieks. Kopš 2021. gada Igalo pārstāv Saūda Arābijas komandu Al Shabab.
Sasniegumi
Shanghai Shenhua
Bāgerhāta
Bāgerhāta, vēsturiski arī Halifabāda, bija 15. gadsimtā celta pilsēta, tagad drupas, kas atrodas Bangladešas dienvidos, Sundarbana reģionā. Pilsētas drupas sastāv no 360 mošejām, sabiedriskām celtnēm, mauzolejiem un citām būvēm, kas celtas no raksturīgā sarkanā ķieģeļa. Pazīstamākā no celtnēm ir 1459. gadā radītā Sešdesmitkupolu mošeja ar 77 kupoliem. Pilsēta tika celta Bengālijas sultanāta laikā. 1985. gadā Bāgerhāta tika iekļauta UNESCO Pasaules mantojuma sarakstā.
Haims Sutins
Haims Sutins (dzimis, miris ) bija Baltkrievijā dzimis ebreju izcelsmes franču ekspresionisma gleznotājs. Darbojies Parīzē starp pasaules kariem. Izveidoja savu stilu, ietekmējoties no tādiem māksliniekiem kā Rembrants, Šardēns un Kurbē.
Dzimis Smilavičos nabadzīgā ebreju ģimenē. No 1910. līdz 1913. gadam studēja Viļņas Mākslas akadēmijā. 1913. gadā emigrāja uz Franciju un mācījās Daiļo mākslu skolā pie Fernāna Kormona. Kādu laiku dzīvoja mākslinieku kolonijā La Ruche, kur sadraudzējās ar Amedeo Modiljāni. Lielākā daļa pazīstamāko darbu radīti no 1920. līdz 1929. gadam. Ebreju izcelsmes dēļ Otrā pasaules kara laikā, kad Franciju okupēja Vācijas karaspēks, Sutins nācās slēpties. Miris neveiksmīgas kuņģa čūlas operācijas laikā.
Etnocentrisms
Etnocentrisms (no el (etnos) — 'tauta, cilts', la — 'centrs, vidus') ir dzīvesziņa caur savas tautas vērtībām, tradīcijām un dzīvesveidu. Pārliecība, uzskats, ka savas tautas vērtības, tradīcijas un dzīvesveids ir labāks, pareizāks kā citu tautu.
Svieteņi (Gaigalavas pagasts)
Svieteņi (arī Svētiņi) ir ciems Gaigalavas pagastā, Rēzeknes novadā. Atrodas 243 km attālumā no Rīgas.
Ciema apkārtnē atrodas ūdenstilpes Lielais Svētiņu ezers, Mazais Svētiņu ezers.
Rūdova
Rūdova var būt:
Skredeļi
Skredeļi (ltg) var būt:
Suverēnā vara
"Suverēnā vara" ir politiskā partija Latvijā, ko 2005. gadā ar nosaukumu "Savienība Latgales Sirds" (vēlāk "Likums.Atbildība.Kārtība") izveidoja bijušais Saeimas deputāts Ernests Jurkāns. Kopš 2022. gada 4. jūlija partija darbojas ar nosaukumu "Suverēnā vara" un tās vadītāja ir Jūlija Stepaņenko. Partija ir konservatīva un populistiska, kā arī tā pārstāv Latvijas krievu kopienas intereses.
Vēsture
Partija ir reģistrēta 2005. gada 24. janvārī kā "Savienība Latgales Sirds", bet pēc tam pārdēvēta par "Likums.Atbildība.Kārtība". 2022. gada martā par partijas valdes locekli kļuva Vjačeslavs Stepaņenko, tās dibinātājam E. Jurkānam saglabājot vietu valdē. 2022. gada jūlijā, pēc izslēgšanas no partijas "Latvija pirmajā vietā" Saeimas deputātes J. Stepaņenko un Ļubova Švecova iestājās partijā "Likums.Atbildība.Kārtība" un J. Stepaņenko tika ievēlēta par tās valdes priekšsēdētāju, mainot arī partijas nosaukumu uz "Suverēnā vara".
13. Saeimas darbības beigās šīs partijas biedriem bija trīs vietas parlamentā: J. Stepaņenko, Ļ. Švecova, kā arī Ainārs Vilciņš, kuri visi darbojās Saeimas frakcijā "Neatkarīgie".
Partija piedalījās 2022. gada Saeimas vēlēšanās. Partiju saraksti tika reģistrēti 2022. gada 1. augustā. Saeimas vēlēšanās "Suverēnā vara" nepārvarēja 5% barjeru un neiekļuva parlamentā.
1969. gada pasaules čempionāts cīņas sportā
1969. gada Pasaules čempionāts cīņas sportā notika no 3. līdz 10. martam Mara del Platā (Argentīna).
Semjuels Lipšucs
Semjuels Lipšucs (en; Ungvāra —  Hamburga) bija ASV šahists.
Rūdovi
Rūdovi (arī Rudova, Rūdova) ir ciems Zilupes novada Lauderu pagastā. Izvietojies pagasta centrālajā daļā 4,9 km no pagasta centra Lauderiem, 16,3 km no novada centra Zilupes un 304,2 km no Rīgas.
Apdzīvotā vieta izvietojusies nomaļus no vietējas nozīmes autoceļiem. Ciema teritorijā atrodas Rudavas kalns.
Semjuels Lipšucs
Biogrāfija
Piedzimis ebreju ģimenē tagadējās Ukrainas teritorijā. 1880. gadā emigrējis uz ASV, bet 1888. gadā saņēmis ASV pilsonību. 19. gadsimta beigās bijis viens no vadošajiem ASV šahistiem. ASV šaha čempions (1892—1895). 1886. gadā Londonas starptautiskajā šaha turnīrā ieņēmis 6. vietu. 1889. gadā Ņujorkā 6. ASV šaha kongresā ieņēmis 6. vietu, kas bijis augstākais no visiem ASV šahistu rezultātiem. 1886. gadā zaudējis maču Džordžam Makenzijam (+3, -5, =5). 1890. gadā pieveicis mačā Jūdžīnu Delmaru (+7, −3, =3). 1892. gadā pieveicis mačā toreizējo ASV šaha čempionu Džeksonu Šovalteru (+7, -1, =7), bet 1895. gadā zaudējis viņam revanša mačā (+7, -4, =3). 1900. gadā uzvarējis Manhatanas šaha kluba čempionātā, apsteidzot Džeksonu Šovalteru un Frenku Māršalu.
Ciešot no plaušu slimības devies ārstēties uz Hamburgu, taču miris operācijas laikā.
Radiosity
3D datorgrafikā radiosity ir algoritms, kas imitē dabisku gaismu un gaismas difūzo atstarošanos. Atšķirībā no citiem renderēšanas algoritmiem un metodēm, kuras izmanto Montekarlo algoritmus (piemēram, ceļu izsekošanu), kas apstrādā visu veidu gaismas ceļus, tipiski radiosity tikai ceļus (ar kodu "LD" E "), kas atstāj gaismas avotu un tiek atspoguļots pāris reižu skaitu (iespējams nulle reižu), pirms to redz ar aci. Radiosity ir globālu apgaismojumu algoritms tādā nozīmē, ka apgaismojums, kas ierodas uz virsmas nonāk ne tikai tieši no gaismas avotiem, bet arī no citām virsmām, kuras atstaro gaismu.
Pirmo reizi radiosity metode tika izmantota un attīstīta sākot no 1950.gada. Vēlāk, 1984.gadā, pētnieki Kornela Universitātē un Hirošimas Universitātē attīstīta un bagātināja datorgrafikas renderēšanas problēmas.
Pirmie, nopietnie radiosity dzinēji tika izveidoti un nesti gaismā ar Geomerics palīdzību, kas ir programmatūras ražotāji no Kembridžas. Radiosity izmanto tādās spēlēs kā Battlefield 3 un Need For Speed: Run.
Vizuālās rakstura pazīmes
Radiosity iekļaušana aprēķinos atveidošanas procesā nereti sniedz papildu elements no reālisma pabeigtajam projektam, jo tā imitē reālas parādības.
Pārskats par radiosity algoritmu
Virsmas ainas, kas katra ir sadalīta vienā vai vairākos mazākos virsmās. Skata koeficients (zināms arī kā formas faktors) aprēķina katram pārim no ielāpiem; tas ir koeficients, aprakstot, kā arī plāksteri var redzēt viens otru. Plankumi, kas ir tālu viens no otra, vai orientēti slīpā leņķī viens pret otru, tad tiem būs mazāks skata koeficients.
Matemātiska formulācija
Radiosity metodes pamatā ir teorija par siltuma starojumu, jo radiosity balstās uz maksimālu gaismas daudzumu enerģiju pārnesot to starp virsmām. Lai vienkāršotu aprēķinu metodi, pieņem, ka visa izkliede ir pilnīgi neskaidra. Virsmas parasti ir četrstūra vai trīsstūra elementi.
Priekšrocības
Viena no priekšrocībām ir tā, ka radiosity algoritms ir salīdzinoši vienkāršs, to ir viegli pielietot. Tas ir noderīgs algoritms, lai mācītu studentus par vispārīgiem gaismas algoritmiem. Tipiska tiešo apgaismojumu atveidotāja jau ir gandrīz visi algoritmi (perspektīvas transformēšanai, faktūru kartēšanu, slēptās virsmas noņemšana), kas nepieciešami, lai īstenotu radiosity. Nav jābūt specifiskām zināšanām matemātikā, lai izprastu radiosity algoritmu.
Yankee stadions
Yankee stadions atrodas Bronksā, Ņujorkā, ASV. Tas ir MLB beisbola kluba Ņujorkas "Yankees" mājas spēļu beisbola parks un MLS futbola kluba New York City FC mājas spēļu stadions. Šis stadions aizvietoja 2008. gadā aizvērto oriģinālo 1923. gadā celto Yankee stadionu. Atrodas pie vecā stadiona.
Yankee stadionā ir dažādu vecā stadiona dizaina elementu kopijas. Kopējās stadiona celtniecības izmaksas ir apmēram 2,3 miljardi ASV dolāru, tādējādi tas ir visu laiku dārgākais stadions. Pirmā spēle stadionā bija "Yankees" pirmssezonas spēle ar Čikāgas "Cubs", kurā "Yankees" uzvarēja ar 7—4.
Rezultātu ekrāns stadiona atklāšanas brīdī bija trešais lielākais pasaulē. Stadionā atrodas arī Ņujorkas "Yankees" muzejs.
Dzilnas iela (Jūrmala)
Dzilnas iela ir maza iela Jūrmalā, Asaru apkaimē. Dzilnas iela sākas krustojumā ar Dāvja ielu. Kopējais ielas garums ir 120 metri, tā ir klāta ar grants segumu. Dzilnas ielā satiksmes kustība norit vienā joslā. Ielā ir savrupmāju apbūve.
Ielu savienojumi
Dzilnas iela ir savienota ar šādu ielu:
Svikli
Svikli ir ciems Brigu pagastā, Ludzas novadā. Atrodas 290 km attālumā no Rīgas.
Kālis
Kālis ir sakņu dārzenis, kas attīstās Brassica napus pasugas augiem. Kālis ir ļoti tuvi radniecīgs ar rapsi, kas ir cita Brassica napus pasuga. Kāļi radās kā hibrīds starp kāpostiem (Brassica oleracea) un rāceņiem (Brassica rapa). To saknes tiek plaši lietotas uzturā un arī lapas ir ēdamas. Gan saknes, gan lapas izmanto arī kā mājlopu barību.
Skujatne
Skujatne (arī Skujaine) ir Keibas labā krasta pieteka Balvu novada Bērzpils pagastā.
Iztece pie Kononiem. Tek dienvidrietumu virzienā. Ietek Keibā augšpus Sprodzeniekiem. Upi šķērso valsts autoceļi V489 (Tilža – Bērzpils) un V493 (Ruskulova – Bērzpils). Tās krastos atrodas Apšenieki, Lāčaunieki, Pelerijas, Javenieki.
Kālis
Kāļu saknes satur ogļhidrātus, olbaltumvielas, kāliju, sēru, fosforu, dzelzi, pektīnus, nedaudz karotīnu, nikotīnskābi (PP vitamīnu), tiamīnu (B1 vitamīnu) un riboflavīnu (B2 vitamīnu). Tie ir bagāti arī ar C vitamīnu.
Klejotāju zeme
"Klejotāju zeme" (en) ir 2020. gada ASV drāmas filma. Filmas režisore, scenāriste un montāžas režisore ir Hloja Žao. Galvenā varone, ko atveido Frānsisa Makdormanda, ir sieviete, kas pamet mājas, lai ceļotu pa ASV rietumiem. Otrā plāna lomas atveido Deivids Stretērns, kā arī īsti klejotāji Linda Meja, Svenkijs un Bobs Vellss, kas atveido paši sevi. Filma veidota pēc 2017. gada Džesikas Braderes grāmatas Nomadland: Surviving America in the Twenty-First Century motīviem.
Filmas "Klejotāju zeme" pirmizrāde notika Venēcijas kinofestivālā, kur tā ieguva Zelta lauvu. Tāpat tā ieguva Toronto Starptautiskā kinofestivāla skatītāju balvu. Filmai bija ierobežoti vienas nedēļas seansi no, savukārt no kinokompānija Searchlight Pictures to demonstrēja atsevišķos ASV IMAX kinoteātros, bet no  to paralēli kinoteātriem var skatīties arī straumēšanas servisā Hulu.
Filma izpelnījusies atzinību, kļūstot par trešo augstāk vērtēto 2020. gada filmu vietnē Metacritic, kur tā ieguvusi augstus kritiķu un publikāciju vērtējumus, kas to atzīst par vienu no labākajām 2020. gada filmām. Nacionālā kinokritiķu padome un Amerikas Kinoinstitūts to ir ierindojuši starp desmit labākajām 2020. gada filmām. Filma nominēta 93. Kinoakadēmijas balvai sešās kategorijās, no kurām ieguva balvas "Labākā filma", "Labākais režisors" (Žao) un "Labākā aktrise galvenajā lomā" (Makdormanda) kategorijās; Žao kļuva par pirmo aziātu sievieti, kas ieguvusi Kinoakadēmijas balvu kā labākā režisore, un Makdormana kļuva par pirmo personu Kinoakadēmijas vēsturē, kas ieguva balvu gan kā producente, gan kā galvenās lomas atveidotājā vienā filmā. Filma tika nominēta 78. Zelta globusa balvai četrās kategorijās, no kurām ieguva balvas kategorijās "Labākā drāmas filma" un "Labākais režisors", tādējādi Žao kļuva par otro sievieti un pirmo aziātu sievieti, kas saņēmusi balvu šajā kategorijā.
Čiža acīm
"Čiža acīm" ir režisora Edmunda Jansona 2007. gadā uzņemtā latviešu zīmēta animācijas īsfilma.
2007. gadā filma ieguvusi "Lielā Kristapa" balvu kā labākā īsmetrāžas animācijas filma. 2008 .gadā tā atzīta par labāko Baltijas animācijas filmu kinofestivālā "Arsenāls".
Priekšdziedzeris
Priekšdziedzeris jeb prostata (la) ir nepāra vīrišķais reproduktīvās sistēmas dziedzeris, kas atrodas starp urīnpūsli un taisno zarnu, un ir vairumam zīdītāju. Prostata ir blīvas konsistences orgāns un tai ir kastaņveida forma. Caur šo dziedzeri iet urīnizvadkanāla sākuma daļa, un tās dobumā atveras prostatas dziedzeru izvadi. Priekšdziedzera izdalītais sekrēts veicina spermatozoīdu kustīgumu. Dziedzera garums ir aptuveni 3—4 cm, bet platums 3—5 cm. Izplatītākās priekšdziedzera slimības ir prostatas adenoma un prostatas vēzis.
Uzbūve
Visu prostatu aptver saistaudu kapsula, kurā atrodas gludie miocīti, nervu šķiedru kūlīši, taukšūnas un asinsvadi.
Priekšdziedzerim ir labā un kreisā daiva, bet starp tām — sašaurinājums. Katra daiva ir sadalīta daiviņās, kuru robežas ir nenoteiktas. Katru daiviņu un katru prostatas dziedzeri apņem gareniski un cirkulāri gludo miocītu kūlīši, kam ejakulācijas brīdī saraujoties, notiek sekrēta izsviešana. Muskuļaudi pie urīnizvada piedalās arī iekšējā urīnizvada slēgšanā.
Gerdvils
Gerdvils vai Erdvils (senkrievu: Ерьдивилъ, žemaišu: Gerdvils, ) bija viens no diviem augstākajiem Žemaitijas kunigaišiem (senkrievu tekstā: Жемотьскъıи кнѧз̑), kas 1219. gadā noslēdza miera līgumu ar bijušā Kijevas lielkņaza Romāna Mstislaviča dēliem Volīnijas kņaziem Daniēlu un Vasiļko.
Priekšdziedzeris
Uzbūve
Izšķir 3 dziedzeru veidus:
Gerdvils
Vārda cilme
Personvārds Gerdvils ir saliktenis no divu vārdu saknēm: gird- (girdas - "dzirde") + -viltis (viltis - "cerība"), "dzirdēt cerību" vai "cerības ziņa".
Hronikas izvilkums
Uzskata, ka Gerdvils bijis valdnieks žemaišu zemju austrumu daļā, kas vēlāk apvienotas ar pārējo Žemaitiju Vikinta, vēlāk Tranaiša vadībā.
SAP Center
SAP Center ir daudzfunkcionāla halle Sanhosē, Kalifornijā, ASV. Tā tika atklāta. Arēnā savas mājas spēles aizvada NHL komanda Sanhosē "Sharks" un AHL komanda Sanhosē "Barracuda".
Saule (Valkas pagasts)
Saule ir ciems Valkas novada Valkas pagastā. Atrodas pagasta dienvidrietumu daļā 10,6 km no pagasta centra Lugažiem, 12,8 km no novada centra Valkas un 146,6 km no Rīgas.
Priekšdziedzeris
Uzbūve
Klīniski un anatomiski iedala zonās:
SAP Center
1991. gadā, drīz pēc būvniecības sākuma, NHL piešķīra Sanhosē tiesības uz paplašināšanās franšīzi. Pēc tam, kad tika atklāts, ka arēna nebūs piemērota NBA vai NHL izmantošanai, kā sākotnēji tika izstrādāta, Sharks pieprasīja jaunināšanu atbilstoši NHL standartiem, tostarp luksusa apartamentu pievienošanu, preses sektoru un palielinātu sēdvietu skaitu.
Priekšdziedzeris
Sekrēts
Sekrētu galvenokārt veido ārējo dziedzeru sekrēts. Tas veido lielu procentuālo daļu no ejakulāta un satur daudz lipīdu un proteolītisko fermentu. Prostatas sekrētā ir fruktoze, citronskābe, daudz cinka jonu, prostaglandīnu un fibrinolizīna (šķidrina spermu), prostatas-specifisks antigēns, prostatas skābā fosfatāze (PAS) — enzīms, kas regulē epitēlija augšanu, metabolismu. Prostatas sekrēta pH ir 6,4. Acīni ne vien izdala sekrētu, bet var arī to uzkrāt. Vecākiem cilvēkiem no sabiezinātā sekrēta bieži veidojas prostatas akmeņi.
Saule (Valkas pagasts)
Apdzīvotā vieta atrodas netālu no autoceļa A3 (Inčukalns—Valmiera—Igaunijas robeža (Valka)) un Saules stacijas dzelzceļa līnijā Rīga—Lugaži; pie Saules purva.
Sokaļa
Sokaļa ir rajona nozīmes pilsēta Ukrainas rietumos, Ļvivas apgabalā Sokaļas rajona centrs pie Rietumu Bugas.
Vēsture
Rakstos pirmoreiz minēta 1377. gadā kā viena no Belzas kņazistes pilsētām. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.
Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Sokaļu ieņēma vācieši. Pilsētas ebreju iedzīvotāji tika iznīcināti holokaustā.
Pēc Otrā pasaules kara Sokaļa kļuva par robežpilsētu starp PSRS un Poliju - mūsdienu pilsētas daļa, kas atrodas Rietumu Bugas kreisajā krastā tika iekļauta Polijā. Tomēr 1951. gadā, līguma rezultātā mainot robežas, arī upes kreisais krasts tika iekļauts PSRS. Sokaļa ietilpa PSRS līdz Ukrainas valsts neatkarības nodibināšanai 1991. gadā.
Pluņģes rajona pašvaldība
Pluņģes rajona pašvaldība ir viena no 60 Lietuvas pašvaldībām. Mūsdienās atrodas Žemaitijas novadā, bet līdz 13. gadsimta beigām ietilpa Kursā, pēc 1422. gada Melnas līguma noslēgšanas nokļuva Lietuvas dižkunigaitijas sastāvā. Tā robežojas ar Skodas rajona, Mažeiķu rajona, Telšu rajona, Rietavas, Klaipēdas rajona un Kretingas rajona pašvaldībām.
Sīmons Petešons
Sīmons Petešons (sv; dzimis ) ir zviedru vieglatlēts, kas startē diska mešanas sacensībās, olimpiskās sudraba medaļas ieguvējs.
Pirmo reizi Pasaules čempionātā piedalījās 2017. gadā Londonā, ieņemot 11. vietu. 2018. gada Eiropas čempionātā ieņēma ceturto vietu. 2019. gada Pasaules čempionātā Dohā ieguva devīto vietu. 2021. gada maijā sacensībās Vekšē sasniedza rezultātu 69,48 metri, kas ir viņa personīgais rekords.
Tokijā ar rezultātu 67,39 m izcīnīja sudraba medaļu, piekāpjoties tikai citam zviedru diska metējam Dānielam Stolam.
Pušas pilskalns II
Pušas pilskalns II atrodas Latgalē, Rēzeknes novada Pušas pagasta Pušā uz ziemeļrietumiem no Pušas baznīcas. Reģiona nozīmes kultūras piemineklis.
Tas ir apkārtnes augstākais paugurs ar stāvām un augstām nogāzēm, plakums — ieapaļš ar lielāko platumu ~40 m
Tas apkārtnes augstākais paugurs ar stāvām un augstām nogāzēm, ieapaļā plakums izmērs apmēram 40 metri. Pilskalna datējums — vēlais dzelzs laikmets. Šo pauguru par pilskalnu apzīmējuši gan Arveds Gusars, gan Pēteris Stepiņš, tomēr tam nav izteiktu pilskalna pazīmju. 300 metrus uz ziemeļaustrumiem no pilskalna atrodas Pušas pilskalns I.
Dornier Wal
Dornier Wal (rūpnīcas apzīmējums Dornier Do J) ir Vācijas koncerna Dornier-Werke lidlaiva. Sākta ražot 1922. gadā ar prototipa modeli Dornier Do Gs I, ko, sakarā ar Versaļas līguma ierobežojumiem Vācijas aviācijas rūpniecībai, izgatavoja Itālijā Dornier dibinātā uzņēmumā CMASA (Costruzioni Meccaniche Aeronautiche S. A.).
Dornier Wal bija tiem laikiem moderna lidmašīna — ar statnēm balstīts monoplāns ar diviem tandēma motoriem virs spārna vienā līnijā ar korpusu. Līdz 1932. gadam lielāko daļu lidaparātu izgatavoja Itālijā. Vācijā Dornier Wal sāka ražot tikai 1931. gadā. Pēc licences Dornier Wal ražoja arī Piaggio Itālijā, CASA Spānijā, Kawasaki Japānā un Aviolanda Nīderlandē.
Lidaparāts tika ražots divās versijās:
Dornier Wal plaši tika izmantots arī pētnieciskās ekspedīcijās. 1925. gadā Roalds Amundsens kopā ar Linkolnu Elsvērtu un Jalmaru Rīseru-Larsenu divus Dornier Wal izmantoja savā neveiksmīgajā mēģinājumā sasniegt Ziemeļpolu.
1926. gada janvārī spāņu lidotājs Ramons Franko ar Spānijā ražoto Dornier Wal modifikāciju Plus Ultra 59 stundās un 39 minūtēs veica 10 270 km garu transatlantisku lidojumu no Spānijas uz Argentīnu pa maršrutu Velva—Grankanārija—Zaļā raga salas—Pernambuku—Riodežaneiro—Montevideo—Buenosairesa.
vācu pilots Volfgangs fon Gronavs 47 stundās veica 4670 jūdžu garu transatlantisko lidojumu pa maršrutu Silte—Islande—Grenlande—Labradora—Ņujorka. 1932. gadā Gronavs ar tādu pat lidmašīnu veica lidojumu apkārt pasaulei.
Divas Dornier Wal lidmašīnas tika izmantotas Alfrēda Ričera vadītajā Vācijas antarktiskajā ekspedīcijā Jaunšvābijā.
Imantas 1. līnija
'''Imantas 1. līnija''' ir iela Rīgā, Kurzemes rajonā, Imantā. Iela sākas krustojumā ar Jūrmalas gatvi un beidzas krustojumā ar Zārdu ielu (vienlaikus — Rīgas—Jūrmalas veloceliņu) pie Rīgas—Tukuma dzelzceļa līnijas. Kopējais ielas garums ir 380 metri, tā ir klāta ar asfalta segumu. Imantas 1. līnijā ir vienstāva dzīvojamās ēkas.
Tāpat kā citas ielas "Imantā 1", arī Imantas 1. līnija ir oficiāli izveidota 1938. gadā.
Ielu savienojumi
Imantas 1. līnija ir savienota ar šādām ielām:
Svikliški
Svikliški ir ciems Tabores pagastā, Augšdaugavas novadā. Atrodas 251 km attālumā no Rīgas.
Kaņupaites
Kaņupaites ir ciems Jēkabpils novada Aknīstes pagastā. Izvietojies pagasta centrālajā daļā 2 km no pagasta centra Aknīstes un 150 km no Rīgas.
Apdzīvotā vieta atrodas pie autoceļa V771.
Kamermūzika
Kamermūzika (no la — 'istaba') ir klasiskās mūzikas žanrs, kam raksturīga skaņas kompozīcija, ko veido neliels daudzums mūzikas instrumentu — parasti tāds, ko var satilpināt vienā pils zālē vai istabā.
Sākotnēji 16. gadsimtā ar terminu "kamermūzika" apzīmēja vokāli laicīgo mūziku, kas tika atskaņota nelielam klausītāju lokam, vēlāk 17. gadsimtā šo terminu sāka attiecināt uz instrumentālo mūziku. Mūsdienās pazīstamā kamermūzika attīstījās Vīnes klasiskās skolas pārstāvju, piemēram, Haidna, Mocarta un Bēthovena, darbības laikā 18. gadsimtā, kad aizsākās stils instrumentālos skaņdarbus vai neliela apjoma vokālos skaņdarbus atskaņot nevis koncertzālē, bet mājās pie klausītāja, parasti, aristokrātu mājokļos un amatnieku salonos. Nelielai telpai bija savi ierobežojumi un tajā nevarēja atskaņot liela izmēra skaņdarbus, piemēram, operas vai simfonijas, tādēļ radās jauni atsevišķi žanri, kas iekļāva dažādu mūzikas instrumentu duetus, trio, kvartetus vai kvintetus, ar vai bez vokālā pavadījuma. No tiem ļoti populāri žanri ir sonāte un stīgu kvartets.
Kamermūzikas veidiem ir savi speciāli nosaukumi, atkarībā no izpildītāju skaita:
Rita Ruduša
Rita Ruduša (dzimusi 1966. gadā) ir latviešu žurnāliste, redaktore, tulkotāja un žurnālistu organizāciju vadītāja.
Biogrāfija
Rita Ruduša sākusi darbu Latvijas žurnālistikā 1990. gadu sākumā. Pirmā darba vieta - Latvijas Radio Ziņu dienests, kam sekoja Maskavas korespondenta darbs laikrakstā "Diena". Rita Ruduša bija žurnāla "Rīgas Laiks" dibinātāju vidū 1993. gadā, bet 1995. gadā pārcēlās uz Prāgu, lai pievienotos "Radio Brīvā Eiropa" latviešu redakcijas komandai. Viņa nostrādāja raidījumu vadītājas un žurnālistes amatā līdz 2001. gadam, kad atgriezās Latvijā un laikrakstā "Diena", kur bija biznesa ziņu un vēlāk - Rīgas un novadu ziņu redaktore. Rudušas biogrāfijā ir arī sabiedriskās politikas portāla politika.lv galvenā redaktora darbs un trešā atgriešanās "Dienas" redakcijā - 2008. gadā, kad viņa kļuva par laikraksta Eiropas korespondenti Londonā. No "Dienas" redakcijas R. Ruduša aizgāja 2009. gada oktobrī reizē ar galveno redaktori Nelliju Ločmeli un vairākiem vadošajiem žurnālistiem, protestējot pret necaurspīdību par laikraksta finansētājiem un patiesā labuma guvējiem pēc īpašnieku maiņas.
Pēc aiziešanas no "Dienas" R. Ruduša vēl vairākus gadus turpināja strādāt Londonā, pievēršoties mediju pētniecībai - no 2010. līdz 2013. gadam Ruduša bija reģionālā redaktore Atvērtās sabiedrības fonda (Open Society Foundations) digitālo mediju projektā Mapping Digital Media. Pēc atgriešanās no Londonas, no 2013. gada R. Ruduša bija Latvijas Televīzijas (LTV) informatīvi-dokumentālo, ziņu un sporta raidījumu satura redaktore.
2015. gadā R. Ruduša sāka vadīt Baltijas Mediju izcilības centru, Baltijas mediju organizāciju, kuras mērķis ir panākt pozitīvas pārmaiņas mediju vidē un veicināt žurnālistu profesionālo izaugsmi, kā arī stiprināt mediju lietotāju kritisko domāšanu.
No 2017. gada jūnija uz gadu R. Ruduša bija arī Latvijas Žurnālistu asociācijas (LŽA) valdes priekšsēdētāja.
2020. gada janvārī R. Ruduša atgriezās Latvijas Televīzijā, kur pilda Programmu daļas direktores pienākumus.
Skredeļi (Lauderu pagasts)
Skredeļi ir ciems Zilupes novada Lauderu pagastā. Izvietojies pagasta ziemeļaustrumu daļā 3,3 km no pagasta centra Lauderiem, 8,3 km no novada centra Zilupes un 304 km no Rīgas.
Apdzīvotā vieta izvietojusies pie autoceļa V517 (Pakalni–Lauderi–Ploski).